title: Komisijos įgyvendinimo reglamentas (ES) 2021/11 2021 m. sausio 7 d. kuriuo iš dalies keičiamas Įgyvendinimo reglamentas (ES) Nr. 498/2012 dėl tarifinių kvotų, taikomų iš Rusijos Federacijos į Europos Sąjungą eksportuojamai medienai, paskirstymo

text:
2021 1 8

                  LT

                  Europos Sąjungos oficialusis leidinys

                  L 5/1

         KOMISIJOS ĮGYVENDINIMO REGLAMENTAS (ES) 2021/11
         2021 m. sausio 7 d.
         kuriuo iš dalies keičiamas Įgyvendinimo reglamentas (ES) Nr. 498/2012 dėl tarifinių kvotų, taikomų iš Rusijos Federacijos į Europos Sąjungą eksportuojamai medienai, paskirstymo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. gruodžio 14 d. Tarybos sprendimą 2012/105/ES dėl Sąjungos ir Rusijos Federacijos susitarimo pasikeičiant laiškais, susijusio su iš Rusijos Federacijos į Europos Sąjungą eksportuojamai medienai taikomų tarifinių kvotų administravimu, ir Europos Sąjungos ir Rusijos Federacijos Vyriausybės protokolo dėl techninių sąlygų pagal tą susitarimą pasirašymo Sąjungos vardu ir laikino taikymo (1), ypač į jo 4 straipsnį,
         kadangi:

                     (1)

                     2012 m. rugpjūčio 22 d. Rusijos Federacija įstojo į Pasaulio prekybos organizaciją. Rusijos Federacijos įsipareigojimai apima eksportuojamai nurodytų rūšių spygliuočių medienai taikomas tarifines kvotas, kurių dalis skirta eksportui į Sąjungą. Šių tarifinių kvotų administravimo sąlygos nustatytos Europos Sąjungos ir Rusijos Federacijos susitarime pasikeičiant laiškais, susijusiame su iš Rusijos Federacijos į Europos Sąjungą eksportuojamai medienai taikomų tarifų normų kvotų administravimu (2) (toliau – Susitarimas), ir Europos Sąjungos ir Rusijos Federacijos Vyriausybės protokole dėl techninių sąlygų pagal tą susitarimą (3) (toliau – Protokolas). Susitarimas ir Protokolas pasirašyti 2011 m. gruodžio 16 d. Jie laikinai taikomi nuo Rusijos Federacijos įstojimo į Pasaulio prekybos organizaciją dienos;

                     (2)

                     pagal Sprendimo 2012/105/ES 4 straipsnį Komisijos įgyvendinimo reglamentu (ES) Nr. 498/2012 (4) nustatytos tarifinių kvotų, taikomų iš Rusijos Federacijos į Europos Sąjungą eksportuojamai medienai, paskirstymo taisyklės. Tas reglamentas nustos galioti tą dieną, kai bus užbaigta Protokolo sudarymui būtina procedūra;

                     (3)

                     nors Susitarimas ir Protokolas toliau laikinai taikomi, kol bus užbaigtos jų sudarymui būtinos procedūros, remiantis įgyvendinant Įgyvendinimo reglamentą (ES) Nr. 498/2012 įgyta patirtimi paaiškėjo, kad reikia iš dalies pakeisti keletą to reglamento nuostatų;

                     (4)

                     Įgyvendinimo reglamento (ES) Nr. 498/2012 7 straipsnio 1 dalis turėtų būti iš dalies pakeista siekiant užtikrinti, kad per pirmąją kiekvieno kvotos laikotarpio dalį tradiciniams importuotojams (visoms gaminių grupėms) taikomos didžiausios importo teisės nebūtų mažesnės nei taikomos naujiems importuotojams;

                     (5)

                     pagal Protokolo 3 straipsnį nagrinėjamųjų produktų klasifikacija grindžiama Rusijoje taikoma tarifų ir statistine nomenklatūra. Įgyvendinimo reglamento (ES) Nr. 498/2012 I ir III prieduose nurodyti atitinkami nagrinėjamųjų produktų tarifų kodai. Atsižvelgiant į tai, kad nomenklatūra buvo pakeista nuo Protokolo laikino taikymo pradžios, šiuos pakeitimus reikia įtraukti į priedus, kad būtų atspindėta šiuo metu Rusijos Federacijoje taikoma tarifų ir statistinė nomenklatūra. Todėl I ir III priedai turėtų būti atitinkamai iš dalies pakeisti;

                     (6)

                     šiame reglamente nustatytos priemonės atitinka Sprendimu 2012/105/ES įsteigto Medienos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) Nr. 498/2012 iš dalies keičiamas taip:

                        1)

                        2 straipsnio antra dalis pakeičiama taip:
                        „Be to, taikoma ši sąvoka: „produktų grupė“ reiškia kiekvieną iš dviejų nagrinėjamųjų produktų kategorijų remiantis tokių produktų klasifikacija pagal Rusijos Federacijoje taikomą tarifų ir statistinę nomenklatūrą, t. y. eglę ir pušį. Rusijos Federacijoje taikomi susiję tarifų kodai, atitinkantys Kombinuotosios nomenklatūros (*1) (KN) ir TARIC kodus, nurodomi I priede.

                           (*1)  Šiuo metu išdėstyta Komisijos reglamente (ES) 2019/1776 (OL L 280, 2019 10 31, p. 1).“;"

                        2)

                        7 straipsnio 1 dalis pakeičiama taip:

                           „1.   Kiekvienais metais Komisija 6 straipsnio 2 dalyje nurodytu metodu apskaičiuoja kiekvienam tradiciniam importuotojui ateinančiu kvotos laikotarpiu taikytiną viršutinę ribą. Jei tradicinio importuotojo viršutinė riba tam tikrai produktų grupei yra mažesnė nei 1,5 % pagal 4 straipsnio 3 dalį naujiems importuotojams skiriamos didžiausios tarifinės kvotos, tradiciniam importuotojui turi būti nustatyta viršutinė riba, atitinkanti 1,5 % atitinkamos produktų grupės tarifinės kvotos.“;

                        3)

                        I priedas pakeičiamas šio reglamento I priedo tekstu;

                        4)

                        III priedas pakeičiamas šio reglamento II priedo tekstu.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 7 d.

                  Komisijos vardu

                  Pirmininkė

               Ursula VON DER LEYEN

            (1)  OL L 57, 2012 2 29, p. 1.

            (2)  OL L 57, 2012 2 29, p. 3.

            (3)  OL L 57, 2012 2 29, p. 5.

            (4)  2012 m. birželio 12 d. Komisijos įgyvendinimo reglamentas (ES) Nr. 498/2012 dėl tarifinių kvotų, taikomų iš Rusijos Federacijos į Europos Sąjungą eksportuojamai medienai, paskirstymo (OL L 152, 2012 6 13, p. 28).

            I PRIEDAS

                     „I PRIEDAS
                     Rusijos Federacijoje taikomi susiję tarifų kodai ir atitinkami KN bei TARIC kodai, kaip nurodyta 2 straipsnyje

                                    KN kodas

                                    TARIC kodas

                                    Rusijos muitų tarifo kodas

                                    Išsamus apibūdinimas

                                 1.

                                 ex 4403 23 10

                                 10

                                 4403 23 110 0

                                 Paprastosios (Picea abies Karst. rūšies) eglės arba europinio kėnio (balteglės) (Abies alba Mill.) rąstai, ne mažesnio nei 15 cm, bet ne didesnio nei 24 cm diametro, ne trumpesni nei 1,0 m

                                 ex 4403 23 90

                                 10

                                 4403 23 190 0

                                 2.

                                 ex 4403 23 10

                                 10

                                 4403 23 110 0

                                 Paprastosios (Picea abies Karst. rūšies) eglės arba europinio kėnio (balteglės) (Abies alba Mill.) rąstai, didesnio nei 24 cm diametro ir ne trumpesni nei 1,0 m

                                 ex 4403 23 90

                                 10

                                 4403 23 190 0

                                 3.

                                 ex 4403 24 00

                                 10

                                 4403 24 100 0

                                 Paprastosios (Picea abies Karst. rūšies) eglės arba europinio kėnio (balteglės) (Abies alba Mill.) padarinė mediena, nuo kurios nuskusta arba nenuskusta žievė ir brazdas, kuri grubiai aptašyta suformuojant kvadrato skerspjūvį arba neaptašyta, ne mažesnio nei 15 cm diametro

                                 4.

                                 ex 4403 24 00

                                 10

                                 4403 24 100 0

                                 Kitokia paprastosios (Picea abies Karst. rūšies) eglės arba europinio kėnio (balteglės) (Abies alba Mill.) padarinė mediena

                                 5.

                                 ex 4403 21 10

                                 10

                                 4403 21 110 0

                                 Paprastosios (Pinus sylvestris L. rūšies) pušies rąstai, ne mažesnio nei 15 cm, bet ne didesnio nei 24 cm diametro, ne trumpesni nei 1,0 m

                                 ex 4403 21 90

                                 10

                                 4403 21 190 0

                                 6.

                                 ex 4403 21 10

                                 10

                                 4403 21 110 0

                                 Paprastosios (Pinus sylvestris L. rūšies) pušies rąstai, didesnio nei 24 cm diametro, ne trumpesni nei 1,0 m

                                 ex 4403 21 90

                                 10

                                 4403 21 190 0

                                 7.

                                 ex 4403 22 00

                                 10

                                 4403 22 100 0

                                 Paprastosios (Pinus sylvestris L. rūšies) pušies padarinė mediena (nuo kurios nuskusta arba nenuskusta žievė ir brazdas, kuri grubiai aptašyta suformuojant kvadrato skerspjūvį arba neaptašyta), mažesnio nei 15 cm diametro

                                 8.

                                 ex 4403 22 00

                                 10

                                 4403 22 100 0

                                 Kitokia paprastosios (Pinus sylvestris L. rūšies) pušies padarinė mediena

               “

            II PRIEDAS

                     „III PRIEDAS
                     Korekciniai koeficientai pagal 11 straipsnio 2 dalį

                                    Rusijos muitų tarifo kodas

                                    Korekcinis koeficientas

                                 4403231100
                                 4403231900
                                 4403241000

                                 0,88

                                 4403211100
                                 4403211900
                                 4403221000

                                 0,87

               “


title: Komisijos įgyvendinimo reglamentas (ES) 2021/51 2021 m. sausio 22 d. kuriuo leidžiama pakeisti naujo maisto produkto transresveratrolio naudojimo sąlygas pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE)

text:
2021 1 25

                  LT

                  Europos Sąjungos oficialusis leidinys

                  L 23/10

         KOMISIJOS ĮGYVENDINIMO REGLAMENTAS (ES) 2021/51
         2021 m. sausio 22 d.
         kuriuo leidžiama pakeisti naujo maisto produkto transresveratrolio naudojimo sąlygas pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad pateikti rinkai Sąjungoje galima tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos leidžiamų naudoti naujų maisto produktų sąrašas;

                     (3)

                     Komisijos įgyvendinimo sprendimu (ES) 2016/1190 (3) pagal Europos Parlamento ir Tarybos reglamentą (EB) Nr. 258/97 (4) leista pateikti Sąjungos rinkai transresveratrolį kaip naują maisto sudedamąją dalį, skirtą naudoti maisto papilduose, kaip apibrėžta Europos Parlamento ir Tarybos direktyvoje 2002/46/EB (5), kapsulių arba tablečių pavidalu suaugusiesiems;

                     (4)

                     2020 m. sausio 31 d. bendrovė „DSM Nutritional Products Europe“ (toliau – pareiškėjas) pagal Reglamento (ES) 2015/2283 10 straipsnio 1 dalį pateikė Komisijai paraišką leisti pakeisti naujo maisto produkto transresveratrolio naudojimo sąlygas. Pareiškėjas paprašė pakeisti maisto papildų, kurių sudėtyje yra naujo maisto produkto transresveratrolio, pateikimo pavidalą, visų pirma atsisakyti konkretaus pateikimo kapsulėmis arba tabletėmis pavidalo kaip vienintelio leidžiamo maisto papildų pavidalo, nurodyto Sąjungos sąraše;

                     (5)

                     pareiškėjo manymu, maisto papildų, kurių sudėtyje yra transresveratrolio, pateikimo pavidalo pakeitimas yra reikalingas, nes taip būtų galima transresveratrolį naudoti kitais nei kapsulės ar tabletės maisto papildų pavidalais;

                     (6)

                     šiuo metu yra tam tikras skaičius naujų maisto produktų, leidžiamų naudoti maisto papilduose ir įtrauktų į Sąjungos naujų maisto produktų sąrašą, kurių pateikimo pavidalas nėra nurodytas. Todėl, pakeitus maisto papildų, kurių sudėtyje yra transresveratrolio, pateikimo pavidalą, būtų užtikrintas maisto papildų naudojimo sąlygų nuoseklumas ir būtų suteikta daugiau galimybių maisto tvarkymo subjektams paisyti vartotojų prioritetų;

                     (7)

                     Komisija neprašė Europos maisto saugos tarnybos pateikti nuomonę pagal 10 straipsnio 3 dalį, nes naujo maisto produkto transresveratrolio naudojimo sąlygų pakeitimas atsisakant konkretaus maisto papildų pateikimo pavidalo neturėtų poveikio žmonių sveikatai. Todėl yra tikslinga pakeisti naujo maisto produkto transresveratrolio naudojimo sąlygas ir leisti jį naudoti bet kokio pavidalo maisto papilduose laikantis pirmiau leisto didžiausio kiekio;

                     (8)

                     didžiausias leidžiamas transresveratrolio maisto papilduose kiekis, leistas Įgyvendinimo sprendimu (ES) 2016/1190 ir nurodytas Sąjungos naujų maisto produktų sąraše, lieka nepakitęs. Saugos aspektai, kuriais grindžiamas leidimas naudoti transresveratrolį maisto papilduose, galioja toliau, o konkrečių pateikimo pavidalų atsisakymas nekelia susirūpinimo dėl saugos;

                     (9)

                     todėl Įgyvendinimo reglamento (ES) 2017/2470 priedas turėtų būti atitinkamai iš dalies pakeistas;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Sąjungos leidžiamų naudoti naujų maisto produktų sąrašo, nustatyto Reglamento (ES) 2015/2283 6 straipsnyje ir įtraukto į Įgyvendinimo reglamentą (ES) 2017/2470, įrašas, skirtas transresveratroliui, iš dalies keičiamas, kaip nurodyta šio reglamento priede.

               2.   Į 1 dalyje nurodyto Sąjungos sąrašo įrašą turi būti įtrauktos priede nustatytos naudojimo sąlygos ir ženklinimo reikalavimai.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 22 d.

                  Komisijos vardu

                  Pirmininkė

               Ursula VON DER LEYEN

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  2016 m. liepos 19 d. Komisijos įgyvendinimo sprendimas (ES) 2016/1190, kuriuo leidžiama pateikti rinkai transresveratrolį kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (OL L 196, 2016 7 21, p. 53).

            (4)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            (5)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).

            PRIEDAS
            Įgyvendinimo reglamento (ES) 2017/2470 priedo 1 lentelėje (Leidžiami naudoti nauji maisto produktai) transresveratroliui skirtas įrašas pakeičiamas taip:

                           Leidžiami naudoti nauji maisto produktai

                           Naujo maisto produkto naudojimo sąlygos

                           Papildomi specialieji ženklinimo reikalavimai

                           Kiti reikalavimai

                           Duomenų apsauga

                           „Transresveratrolis

                              Nurodyta maisto produktų kategorija

                              Didžiausias leidžiamas kiekis

                                       1.

                                       Maisto papildų, kurių sudėtyje yra naujo maisto produkto, etiketėje nurodomas naujo maisto produkto pavadinimas „transresveratrolis“.

                                       2.

                                       Maisto papildų, kurių sudėtyje yra transresveratrolio, etiketėse turi būti nurodyta, kad vaistus vartojantys žmonės turėtų produktą vartoti tik prižiūrimi gydytojo.“

                           Direktyvoje 2002/46/EB apibrėžti maisto papildai, skirti suaugusiesiems

                           150 mg per dieną


title: Komisijos įgyvendinimo reglamentas (ES) 2021/52 2021 m. sausio 22 d. kuriuo dėl veikliųjų medžiagų benfluralino, dimoksistrobino, fluazinamo, flutolanilo, mekopropo-P, mepikvato, metiramo, oksamilo ir piraklostrobino patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE)

text:
2021 1 25

                  LT

                  Europos Sąjungos oficialusis leidinys

                  L 23/13

         KOMISIJOS ĮGYVENDINIMO REGLAMENTAS (ES) 2021/52
         2021 m. sausio 22 d.
         kuriuo dėl veikliųjų medžiagų benfluralino, dimoksistrobino, fluazinamo, flutolanilo, mekopropo-P, mepikvato, metiramo, oksamilo ir piraklostrobino patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
         kadangi:

                     (1)

                     Komisijos įgyvendinimo reglamento (ES) Nr. 540/2011 (2) priedo A dalyje yra išvardytos veikliosios medžiagos, laikomos patvirtintomis pagal Reglamentą (EB) Nr. 1107/2009;

                     (2)

                     Komisijos įgyvendinimo reglamentu (ES) 2019/2094 (3) veikliųjų medžiagų dimoksistrobino, mekopropo-P, metiramo, oksamilo ir piraklostrobino patvirtinimo galiojimas pratęstas iki 2021 m. sausio 31 d., o veikliųjų medžiagų benfluralino, fluazinamo, flutolanilo ir mepikvato patvirtinimo galiojimas pratęstas iki 2021 m. vasario 28 d.;

                     (3)

                     paraiškos dėl šių medžiagų patvirtinimo galiojimo pratęsimo buvo pateiktos pagal Komisijos įgyvendinimo reglamentą (ES) Nr. 844/2012 (4);

                     (4)

                     atsižvelgiant į tai, kad šias medžiagas įvertinti pavėluota dėl nuo pareiškėjų nepriklausančių priežasčių, šių veikliųjų medžiagų patvirtinimas veikiausiai baigs galioti prieš priimant sprendimą dėl jo pratęsimo. Todėl reikia pratęsti jų patvirtinimo galiojimą;

                     (5)

                     be to, tam, kad būtų pakankamai laiko įvertinti šių veikliųjų medžiagų endokrininės sistemos ardomąsias savybes pagal Įgyvendinimo reglamento (ES) Nr. 844/2012 13 ir 14 straipsniuose nustatytą procedūrą, numatyta pratęsti veikliųjų medžiagų flutolanilo, mepikvato ir piraklostrobino patvirtinimo galiojimą;

                     (6)

                     tais atvejais, kai Komisija turi priimti reglamentą, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas nepratęsiamas, nes nesilaikoma patvirtinimo kriterijų, Komisija turi nustatyti galiojimo pabaigos datą – ji bus arba ta pati, kaip ir prieš priimant šį reglamentą, arba data, kurią įsigalioja reglamentas dėl veikliųjų medžiagų patvirtinimo galiojimo nepratęsimo, nelygu, kuri iš šių datų bus vėlesnė. Tais atvejais, kai Komisija turi priimti reglamentą, kuriuo pratęsiamas šio reglamento priede nurodytų veikliųjų medžiagų patvirtinimo galiojimas, Komisija stengsis nustatyti, kai tinkama konkrečiomis aplinkybėmis, kuo ankstesnę taikymo datą;

                     (7)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (8)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 22 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (3)  2019 m. lapkričio 29 d. Komisijos Įgyvendinimo reglamentas (ES) 2019/2094, kuriuo dėl veikliųjų medžiagų benfluralino, dimoksistrobino, fluazinamo, flutolanilo, mankozebo, mekopropo-P, mepikvato, metiramo, oksamilo ir piraklostrobino patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 317, 2019 12 9, p. 102).

            (4)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            PRIEDAS
            Įgyvendinimo reglamento (ES) Nr. 540/2011 priedo A dalis iš dalies keičiama taip:

                        1)

                        šeštoje skiltyje mekopropo-P (57 įrašas) patvirtinimo galiojimo pabaigos data pakeičiama į „2022 m. sausio 31 d.“;

                        2)

                        šeštoje skiltyje piraklostrobino (81 įrašas) patvirtinimo galiojimo pabaigos data pakeičiama į „2022 m. sausio 31 d.“;

                        3)

                        šeštoje skiltyje metiramo (115 įrašas) patvirtinimo galiojimo pabaigos data pakeičiama į „2022 m. sausio 31 d.“;

                        4)

                        šeštoje skiltyje oksamilo (116 įrašas) patvirtinimo galiojimo pabaigos data pakeičiama į „2022 m. sausio 31 d.“;

                        5)

                        šeštoje skiltyje dimoksistrobino (128 įrašas) patvirtinimo galiojimo pabaigos data pakeičiama į „2022 m. sausio 31 d.“;

                        6)

                        šeštoje skiltyje flutolanilo (187 įrašas) patvirtinimo galiojimo pabaigos data pakeičiama į „2022 m. vasario 28 d.“;

                        7)

                        šeštoje skiltyje benfluralino (188 įrašas) patvirtinimo galiojimo pabaigos data pakeičiama į „2022 m. vasario 28 d.“;

                        8)

                        šeštoje skiltyje fluazinamo (189 įrašas) patvirtinimo galiojimo pabaigos data pakeičiama į „2022 m. vasario 28 d.“;

                        9)

                        šeštoje skiltyje mepikvato (191 įrašas) patvirtinimo galiojimo pabaigos data pakeičiama į „2022 m. vasario 28 d.“


title: Komisijos įgyvendinimo reglamentas (ES) 2021/53 2021 m. sausio 22 d. kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
2021 1 25

                  LT

                  Europos Sąjungos oficialusis leidinys

                  L 23/16

         KOMISIJOS ĮGYVENDINIMO REGLAMENTAS (ES) 2021/53
         2021 m. sausio 22 d.
         kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
         kadangi:

                     (1)

                     Reglamento (EB) Nr. 1210/2003 IV priede išvardyti fiziniai ir juridiniai asmenys, įstaigos ar subjektai, susiję su buvusio prezidento Sadamo Huseino režimu, kuriems taikomas lėšų ir ekonominių išteklių įšaldymas ir draudimas naudotis lėšomis ar ekonominiais ištekliais;

                     (2)

                     2021 m. sausio 18 d. Jungtinių Tautų Saugumo Tarybos sankcijų komitetas nusprendė pašalinti du asmenis iš asmenų ir subjektų, kurių lėšos ir ekonominiai ištekliai turėtų būti įšaldyti, sąrašo;

                     (3)

                     todėl Reglamento (EB) Nr. 1210/2003 IV priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1210/2003 IV priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 22 d.

                  Komisijos vardu

                  Pirmininkės pavedimu

                  Generalinis direktorius

                  Finansinio stabilumo, finansinių paslaugų ir kapitalo rinkų sąjungos generalinis direktoratas

            (1)  OL L 169, 2003 7 8, p. 6.

            PRIEDAS
            Iš Reglamento (EB) Nr. 1210/2003 IV priedo išbraukiami šie įrašai:

                        „31.

                        VARDAS: Zuhair Talib Abd-al-Sattar Al-Naqib GIMIMO DATA/GIMIMO VIETA: apie 1948 m. PILIETYBĖ: Irako JTO ST REZOLIUCIJOS 1483 PAGRINDU: Karinės žvalgybos vadovas“

                        „33.

                        VARDAS: Amir Rashid Muhammad Al-Ubaidi GIMIMO DATA/GIMIMO VIETA: 1939 m., Baghdad PILIETYBĖ: Irako JTO ST REZOLIUCIJOS 1483 PAGRINDU: Nuo 1996 m. iki 2003 m. naftos pramonės ministras Karinės industrializacijos organizacijos vadovas, 1990 m. pradžia“


title: Tarybos įgyvendinimo reglamentas (ES) 2021/707 2021 m. balandžio 29 d. kuriuo įgyvendinama Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 3 dalis

text:
2021 4 30

                  LT

                  Europos Sąjungos oficialusis leidinys

                  L 147/3

         TARYBOS ĮGYVENDINIMO REGLAMENTAS (ES) 2021/707
         2021 m. balandžio 29 d.
         kuriuo įgyvendinama Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 3 dalis
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. kovo 10 d. Tarybos reglamentą (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje (1), ypač į jo 17 straipsnio 3 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2014 m. kovo 10 d. Taryba priėmė Reglamentą (ES) Nr. 224/2014;

                     (2)

                     2021 m. balandžio 5 d. Jungtinių Tautų Saugumo Tarybos (JT ST) komitetas, įsteigtas pagal JT ST rezoliuciją 2127 (2013), išbraukė vieną subjektą iš asmenų ir subjektų, kuriems taikomos ribojamosios priemonės, sąrašo;

                     (3)

                     todėl Reglamento (ES) Nr. 224/2014 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 224/2014 I priedas iš dalies keičiamas, kaip išdėstyta šio reglamento priede.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. balandžio 29 d.

                  Tarybos vardu

                  Pirmininkė

               A. P. ZACARIAS

            (1)  OL L 70, 2014 3 11, p. 1.

            PRIEDAS
            Iš Reglamento (ES) Nr. 224/2014 I priedo B dalyje (Subjektai) pateikto sąrašo išbraukiamas šis subjektas:

                        1.

                           BUREAU D'ACHAT DE DIAMANT EN CENTRAFRIQUE/KARDIAM (alias: a) BADICA/KRDIAM b) KARDIAM).


title: Komisijos įgyvendinimo reglamentas (ES) 2021/745 2021 m. gegužės 6 d. kuriuo dėl veikliųjų medžiagų aliuminio amonio sulfato, aliuminio silikato, beflubutamido, bentiavalikarbo, bifenazato, boskalido, kalcio karbonato, kaptano, anglies dioksido, cimoksanilo, dimetomorfo, etefono, arbatmedžio ekstrakto, famoksadono, riebalų distiliavimo likučio, riebalų rūgščių nuo C7 iki C20, flumioksazino, fluoksastrobino, flurochloridono, folpeto, formetanato, giberelino rūgšties, giberelino, heptamalksilogliukano, hidrolizuotų baltymų, geležies sulfato, metazachloro, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, augalinių aliejų / rapsų aliejaus, kalio hidrokarbonato, propamokarbo, protiokonazolo, kvarcinio smėlio, žuvų taukų, gyvūninių ir augalinių kvapu atbaidančių medžiagų / avių riebalų, S-metolachloro, drugių (Lepidoptera) būrio atstovų linijinės grandinės feromonų, tebukonazolio ir karbamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE)

text:
2021 5 7

                  LT

                  Europos Sąjungos oficialusis leidinys

                  L 160/89

         KOMISIJOS ĮGYVENDINIMO REGLAMENTAS (ES) 2021/745
         2021 m. gegužės 6 d.
         kuriuo dėl veikliųjų medžiagų aliuminio amonio sulfato, aliuminio silikato, beflubutamido, bentiavalikarbo, bifenazato, boskalido, kalcio karbonato, kaptano, anglies dioksido, cimoksanilo, dimetomorfo, etefono, arbatmedžio ekstrakto, famoksadono, riebalų distiliavimo likučio, riebalų rūgščių nuo C7 iki C20, flumioksazino, fluoksastrobino, flurochloridono, folpeto, formetanato, giberelino rūgšties, giberelino, heptamalksilogliukano, hidrolizuotų baltymų, geležies sulfato, metazachloro, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, augalinių aliejų / rapsų aliejaus, kalio hidrokarbonato, propamokarbo, protiokonazolo, kvarcinio smėlio, žuvų taukų, gyvūninių ir augalinių kvapu atbaidančių medžiagų / avių riebalų, S-metolachloro, drugių (Lepidoptera) būrio atstovų linijinės grandinės feromonų, tebukonazolio ir karbamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
         kadangi:

                     (1)

                     Komisijos įgyvendinimo reglamento (ES) Nr. 540/2011 (2) priedo A dalyje yra išvardytos veikliosios medžiagos, kurios laikomos patvirtintomis pagal Reglamentą (EB) Nr. 1107/2009;

                     (2)

                     Komisijos įgyvendinimo reglamentu (ES) 2020/869 (3) veikliųjų medžiagų famoksadono ir flumioksazino patvirtinimo galiojimas pratęstas iki 2021 m. birželio 30 d., o beflubutamido, bentiavalikarbo, bifenazato, boskalido, kaptano, dimetomorfo, etefono, fluoksastrobino, folpeto, formetanato, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo ir S-metolachloro – iki 2021 m. liepos 31 d. Komisijos įgyvendinimo reglamentu (ES) 2020/1160 (4) veikliųjų medžiagų aliuminio amonio sulfato, aliuminio silikato, kalcio karbonato, anglies dioksido, arbatmedžio ekstrakto, riebalų distiliavimo likučio, riebalų rūgščių nuo C7 iki C20, giberelino rūgšties, giberelino, hidrolizuotų baltymų, geležies sulfato, augalinių aliejų / rapsų aliejaus, kalio hidrokarbonato, kvarcinio smėlio, žuvų taukų, gyvūninių ir augalinių kvapu atbaidančių medžiagų / avių riebalų, drugių (Lepidoptera) būrio atstovų linijinės grandinės feromonų, tebukonazolio ir karbamido patvirtinimo galiojimas pratęstas iki 2021 m. rugpjūčio 31 d. Komisijos įgyvendinimo reglamentu (ES) 2017/195 (5) veikliųjų medžiagų metazachloro ir cimoksanilo patvirtinimo galiojimas pratęstas atitinkamai iki 2021 m. liepos 31 d. ir 2021 m. rugpjūčio 31 d.; Komisijos įgyvendinimo reglamentu (ES) 2017/1527 (6) veikliosios medžiagos heptamalksilogliukano patvirtinimo galiojimas pratęstas iki 2021 m. gegužės 31 d.;

                     (3)

                     pagal Komisijos direktyvą 2011/34/ES (7) veikliosios medžiagos flurochloridono patvirtinimo galiojimas baigiasi 2021 m. gegužės 31 d.;

                     (4)

                     paraiškos dėl šių medžiagų patvirtinimo galiojimo pratęsimo buvo pateiktos pagal Komisijos įgyvendinimo reglamentą (ES) Nr. 844/2012 (8);

                     (5)

                     atsižvelgiant į tai, kad šias veikliąsias medžiagas įvertinti pavėluota dėl nuo pareiškėjų nepriklausančių priežasčių, šių veikliųjų medžiagų patvirtinimas veikiausiai baigs galioti prieš priimant sprendimą dėl jo pratęsimo. Todėl reikia pratęsti jų patvirtinimo galiojimą;

                     (6)

                     be to, būtina pratęsti veikliųjų medžiagų bentiavalikarbo, kalcio karbonato, dimetomorfo, etefono, fluoksastrobino, folpeto, formetanato, giberelino rūgšties, giberelino, metribuzino, milbemektino, fenmedifamo, metilpirimifoso, propamokarbo, protiokonazolo, S-metachloro, drugių (Lepidoptera) būrio atstovų linijinės grandinės feromonų, tebukonazolio ir karbamido pavirtinimo galiojimą, kad būtų pakankamai laiko endokrininę sistemą ardančioms šių veikliųjų medžiagų savybėms įvertinti pagal Įgyvendinimo reglamento (ES) Nr. 844/2012 13 ir 14 straipsniuose nustatytą procedūrą;

                     (7)

                     tais atvejais, kai Komisija turi priimti reglamentą, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas nepratęsiamas, nes nesilaikoma patvirtinimo kriterijų, Komisija turi nustatyti galiojimo pabaigos datą – ji bus arba ta pati, kaip ir prieš priimant šį reglamentą, arba data, kurią įsigalioja reglamentas dėl veikliųjų medžiagų patvirtinimo galiojimo nepratęsimo, priklausomai nuo to, kuri iš šių datų bus vėlesnė. Tais atvejais, kai Komisija turi priimti reglamentą, kuriuo pratęsiamas šio reglamento priede nurodytų veikliųjų medžiagų patvirtinimo galiojimas, Komisija stengsis nustatyti, kai tinkama konkrečiomis aplinkybėmis, kuo ankstesnę taikymo datą;

                     (8)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gegužės 6 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (3)  2020 m. birželio 24 d. Komisijos įgyvendinimo reglamentas (ES) 2020/869, kuriuo dėl veikliųjų medžiagų beflubutamido, benalaksilo, bentiavalikarbo, bifenazato, boskalido, bromoksinilo, kaptano, ciazofamido, dimetomorfo, etefono, etoksazolio, famoksadono, fenamifoso, flumioksazino, fluoksastrobino, folpeto, formetanato, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo ir s-metolachloro patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 201, 2020 6 25, p. 7).

            (4)  2020 m. rugpjūčio 5 d. Komisijos įgyvendinimo reglamentas (ES) 2020/1160, kuriuo dėl veikliųjų medžiagų aliuminio amonio sulfato, aliuminio silikato, kraujo miltų, kalcio karbonato, anglies dioksido, arbatmedžio ekstrakto, riebalų distiliavimo likučio, riebalų rūgščių nuo C7 iki C20, česnakų ekstrakto, giberelino rūgšties, giberelino, hidrolizuotų baltymų, geležies sulfato, diatomito (infuzorinės žemės), augalinių aliejų / rapsų aliejaus, kalio hidrokarbonato, kvarcinio smėlio, žuvų taukų, gyvūninių arba augalinių kvapu atbaidančių medžiagų / avių riebalų, drugių (Lepidoptera) būrio atstovų linijinės grandinės feromonų, tebukonazolio ir karbamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 257, 2020 8 6, p. 29).

            (5)  2017 m. vasario 3 d. Komisijos įgyvendinimo reglamentas (ES) 2017/195, kuriuo dėl tam tikrų į Įgyvendinimo reglamento (ES) Nr. 686/2012 priedo B dalies sąrašą įtrauktų veikliųjų medžiagų patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (AIR IV atnaujinimo programa) (OL L 31, 2017 2 4, p. 21).

            (6)  2017 m. rugsėjo 6 d. Komisijos įgyvendinimo reglamentas (ES) 2017/1527, kuriuo dėl veikliųjų medžiagų ciflufenamido, fluopikolido, heptamalksilogliukano ir malationo patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 231, 2017 9 7, p. 3).

            (7)  2011 m. kovo 8 d. Komisijos direktyva 2011/34/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga flurochloridonas, ir iš dalies keičiamas Komisijos sprendimas 2008/934/EB (OL L 62, 2011 3 9, p. 27).

            (8)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            PRIEDAS
            Įgyvendinimo reglamento (ES) Nr. 540/2011 priedo A dalis iš dalies keičiama taip:

                        1)

                        šeštoje skiltyje famoksadono (35 įrašas) patvirtinimo galiojimo pabaigos data pakeičiama į „2022 m. birželio 30 d.“;

                        2)

                        šeštoje skiltyje flumioksazino (39 įrašas) patvirtinimo galiojimo pabaigos data pakeičiama į „2022 m. birželio 30 d.“;

                        3)

                        šeštoje skiltyje fenmedifamo (88 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        4)

                        šeštoje skiltyje S-metolachloro (97 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        5)

                        šeštoje skiltyje bifenazato (109 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        6)

                        šeštoje skiltyje milbemektino (110 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        7)

                        šeštoje skiltyje etefono (142 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        8)

                        šeštoje skiltyje kaptano (145 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        9)

                        šeštoje skiltyje folpeto (146 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        10)

                        šeštoje skiltyje formetanato (147 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        11)

                        šeštoje skiltyje dimetomorfo (150 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        12)

                        šeštoje skiltyje metribuzino (152 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        13)

                        šeštoje skiltyje fosmeto (153 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        14)

                        šeštoje skiltyje propamokarbo (154 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        15)

                        šeštoje skiltyje metilpirimifoso (156 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        16)

                        šeštoje skiltyje beflubutamido (158 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        17)

                        šeštoje skiltyje bentiavalikarbo (163 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        18)

                        šeštoje skiltyje boskalido (164 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        19)

                        šeštoje skiltyje fluoksastrobino (166 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        20)

                        šeštoje skiltyje Paecilomyces lilacinus (padermė 251) (167 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        21)

                        šeštoje skiltyje protiokonazolo (168 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        22)

                        šeštoje skiltyje metazachloro (217 įrašas) patvirtinimo galiojimo pabaigos data pakeičiama į „2022 m. liepos 31 d.“;

                        23)

                        šeštoje skiltyje aliuminio- amonio sulfato (219 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        24)

                        šeštoje skiltyje aliuminio silikato (220 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        25)

                        šeštoje skiltyje kalcio karbonato (224 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        26)

                        šeštoje skiltyje anglies dioksido (225 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        27)

                        šeštoje skiltyje arbatmedžio ekstrakto (228 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        28)

                        šeštoje skiltyje riebalų distiliavimo likučio (229 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        29)

                        šeštoje skiltyje riebalų rūgščių nuo C7 iki C20 (230 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        30)

                        šeštoje skiltyje giberelino rūgšties (232 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        31)

                        šeštoje skiltyje giberelino (233 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        32)

                        šeštoje skiltyje hidrolizuotų baltymų (234 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        33)

                        šeštoje skiltyje geležies sulfato (235 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        34)

                        šeštoje skiltyje augalinių aliejų / rapsų aliejaus (242 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        35)

                        šeštoje skiltyje kalio hidrokarbonato (244 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        36)

                        šeštoje skiltyje kvarcinio smėlio (247 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        37)

                        šeštoje skiltyje žuvų taukų (248 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        38)

                        šeštoje skiltyje gyvūninių ir augalinių kvapu atbaidančių medžiagų / avių riebalų (249 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        39)

                        šeštoje skiltyje drugių (Lepidoptera) būrio atstovų linijinės grandinės feromonų (255 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        40)

                        šeštoje skiltyje cimoksanilo (263 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        41)

                        šeštoje skiltyje tebukonazolio (268 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“.

                        42)

                        šeštoje skiltyje karbamido (257 įrašas) patvirtinimo galiojimo pabaigos data pakeičiama į „2022 m. rugpjūčio 31 d.“;

                        43)

                        šeštoje skiltyje heptamalksilogliukano (298 įrašas) patvirtinimo galiojimo pabaigos data pakeičiama į „2022 m. gegužės 31 d.“;

                        44)

                        šeštoje skiltyje flurochloridono (354 įrašas) patvirtinimo galiojimo pabaigos data pakeičiama į „2022 m. gegužės 31 d.“


title: Komisijos įgyvendinimo reglamentas (ES) 2021/1446 2021 m. rugsėjo 3 d. kuriuo dėl pagrindinės medžiagos chitozano hidrochlorido CAS numerio ištaisomi įgyvendinimo reglamentai (ES) Nr. 540/2011 ir (ES) Nr. 563/2014 (Tekstas svarbus EEE)

text:
2021 9 6

                  LT

                  Europos Sąjungos oficialusis leidinys

                  L 313/9

         KOMISIJOS ĮGYVENDINIMO REGLAMENTAS (ES) 2021/1446
         2021 m. rugsėjo 3 d.
         kuriuo dėl pagrindinės medžiagos chitozano hidrochlorido CAS numerio ištaisomi įgyvendinimo reglamentai (ES) Nr. 540/2011 ir (ES) Nr. 563/2014
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi ir 78 straipsnio 2 dalimi,
         kadangi:

                     (1)

                     Komisijos įgyvendinimo reglamentu (ES) Nr. 563/2014 (2) pagrindinė medžiaga chitozano hidrochloridas buvo patvirtinta ir įtraukta į Komisijos įgyvendinimo reglamento (ES) Nr. 540/2011 (3) priedą;

                     (2)

                     Įgyvendinimo reglamentui (ES) Nr. 563/2014 įsigaliojus pastebėta, kad pagrindinės medžiagos chitozano hidrochlorido CAS numeris (Amerikos chemijos draugijos cheminių medžiagų santrumpų numeris) Įgyvendinimo reglamento (ES) Nr. 563/2014 prieduose nurodytas su klaida;

                     (3)

                     CAS numeris yra unikalus cheminės medžiagos identifikatorius, taip pat naudojamas augalų apsaugos produktuose esančioms veikliosioms medžiagoms nurodyti; jis naudojamas prekybos cheminėmis medžiagomis ir jų reguliavimo tikslais visame pasaulyje nurodant ne tik pesticidus;

                     (4)

                     įprastiems pavadinimams ir identifikavimo numeriams skirtoje skiltyje nurodyta „Chitozano hidrochloridas CAS Nr. 9012–76–4“. Tačiau CAS numeris 9012–76–4 priskiriamas medžiagai chitozanui, o CAS numeris 70694–72–3 – chitozano hidrochloridui. Todėl, kadangi tvarkant chemines medžiagas ir prekiaujant jomis gali kilti neaiškumų dėl cheminės medžiagos tapatybės, būtina ištaisyti Įgyvendinimo reglamente (ES) Nr. 563/2014 ir atitinkamai Įgyvendinimo reglamente (ES) Nr. 540/2011 nurodytą CAS numerį;

                     (5)

                     siekiant aiškumo tikslinga pakeisti Įgyvendinimo reglamento (ES) Nr. 563/2014 I priedą ir atitinkamą Įgyvendinimo reglamento (ES) Nr. 540/2011 priedo C dalies įrašą;

                     (6)

                     siekiant užtikrinti aiškumą ir teisinį tikrumą ekonominės veiklos vykdytojams ir vykdymo užtikrinimo institucijoms, šis reglamentas turėtų įsigalioti kuo skubiau;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 563/2014 ištaisymas
            Įgyvendinimo reglamento (ES) Nr. 563/2014 I priedas ištaisomas pagal šio reglamento I priedą.

            2 straipsnis
            Įgyvendinimo reglamento (ES) Nr. 540/2011 ištaisymas
            Įgyvendinimo reglamento (ES) Nr. 540/2011 priedas ištaisomas pagal šio reglamento II priedą.

            3 straipsnis

                  Įsigaliojimas

            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugsėjo 3 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  2014 m. gegužės 23 d. Komisijos įgyvendinimo reglamentas (ES) Nr. 563/2014, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga chitozano hidrochloridas ir iš dalies keičiamas Komisijos įgyvendinimo reglamentas (ES) Nr. 540/2011 (OL L 156, 2014 5 24, p. 5).

            (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            I PRIEDAS
            Įgyvendinimo reglamento (ES) Nr. 563/2014 I priedas pakeičiamas taip:

                           „Įprastas pavadinimas, identifikavimo numeriai

                           IUPAC pavadinimas

                           Grynumas (1)

                           Patvirtinimo data

                           Konkrečios nuostatos

                           Chitozano hidrochloridas
                           CAS Nr. 70694–72–3

                           Netaikoma

                           Europos farmakopėja
                           Didžiausias sunkiųjų metalų kiekis: 40 ppm

                           2014 m. liepos 1 d.

                           Chitozano hidrochloridas turi atitikti Europos Parlamento ir Tarybos reglamentą (EB) Nr. 1069/2009 (2) ir Komisijos reglamentą (ES) Nr. 142/2011 (3).
                           Chitozano hidrochloridas gali būti naudojamas laikantis konkrečių sąlygų, įtrauktų į chitozano hidrochlorido peržiūros ataskaitos (SANCO/12388/2013), kurios galutinį variantą Maisto grandinės ir gyvūnų sveikatos nuolatinis komitetas priėmė 2014 m. kovo 20 d., išvadas, ypač į jos I ir II priedėlius.“

               (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.

               (2)  OL L 300, 2009 11 14, p. 1.

               (3)  OL L 54, 2011 2 26, p. 1.

            II PRIEDAS
            Įgyvendinimo reglamento (ES) Nr. 540/2011 priedo C dalyje chitozano hidrochloridui skirtas 2 įrašas pakeičiamas šiuo įrašu:

                           Nr.

                           Įprastas pavadinimas, identifikavimo numeriai

                           IUPAC pavadinimas

                           Grynumas (1)

                           Patvirtinimo data

                           Konkrečios nuostatos

                           „2

                           Chitozano hidrochloridas
                           CAS Nr. 70694–72–3

                           Netaikoma

                           Europos farmakopėja
                           Didžiausias sunkiųjų metalų kiekis: 40 ppm

                           2014 m. liepos 1 d.

                           Chitozano hidrochloridas turi atitikti Reglamentą (EB) Nr. 1069/2009 ir Reglamentą (ES) Nr. 142/2011.
                           Chitozano hidrochloridas gali būti naudojamas laikantis konkrečių sąlygų, įtrauktų į chitozano hidrochlorido peržiūros ataskaitos (SANCO/12388/2013), kurios galutinį variantą Maisto grandinės ir gyvūnų sveikatos nuolatinis komitetas priėmė 2014 m. kovo 20 d., išvadas, ypač į jos I ir II priedėlius.“

               (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.


title: Komisijos įgyvendinimo reglamentas (ES) 2021/1447 2021 m. rugsėjo 3 d. kuriuo iš dalies keičiamas Įgyvendinimo reglamentas (ES) 2020/1534, kuriuo, atlikus priemonių galiojimo termino peržiūrą pagal Europos Parlamento ir Tarybos reglamento (ES) 2016/1036 11 straipsnio 2 dalį, tam tikriems importuojamiems Kinijos Liaudies Respublikos kilmės paruoštiems arba konservuotiems citrusiniams vaisiams (mandarinams ir kt.) nustatomas galutinis antidempingo muitas

text:
2021 9 6

                  LT

                  Europos Sąjungos oficialusis leidinys

                  L 313/13

         KOMISIJOS ĮGYVENDINIMO REGLAMENTAS (ES) 2021/1447
         2021 m. rugsėjo 3 d.
         kuriuo iš dalies keičiamas Įgyvendinimo reglamentas (ES) 2020/1534, kuriuo, atlikus priemonių galiojimo termino peržiūrą pagal Europos Parlamento ir Tarybos reglamento (ES) 2016/1036 11 straipsnio 2 dalį, tam tikriems importuojamiems Kinijos Liaudies Respublikos kilmės paruoštiems arba konservuotiems citrusiniams vaisiams (mandarinams ir kt.) nustatomas galutinis antidempingo muitas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 14 straipsnio 1 dalį,
         kadangi:

                     (1)

                     tam tikriems importuojamiems Kinijos Liaudies Respublikos kilmės paruoštiems arba konservuotiems citrusiniams vaisiams (mandarinams ir kt.) taikomas galutinis antidempingo muitas, nustatytas Komisijos įgyvendinimo reglamentu (ES) 2020/1534 (2);

                     (2)

                     Kinijos Liaudies Respublikoje įsikūrusi bendrovė „Toyoshima Share Yidu Foods Co., Ltd“ (3) (papildomas TARIC (4) kodas A889), kurios tam tikriems į Sąjungą eksportuojamiems paruoštiems arba konservuotiems citrusiniams vaisiams (mandarinams ir kt.) taikomas 499,6 EUR už toną grynojo produkto svorio antidempingo muitas, Komisijai pranešė, kad ji pakeitė pavadinimą ir nuo 2008 m. sausio 22 d. vadinasi „Hubei Fomdas Foods Co., Ltd, Yidu, Hubei“;

                     (3)

                     pakeitusi savo pavadinimą, 2021 m. kovo 31 d. bendrovė paprašė Komisijos patvirtinti, kad pavadinimo pakeitimas nedaro įtakos bendrovės teisei naudotis neatrinktiems eksportuojantiems gamintojams nustatyta muito norma, taikyta bendrovei ankstesniu pavadinimu. Bendrovė konkrečiai paaiškino prašanti, kad pavadinimo pakeitimas įsigaliotų nuo jos prašymo Komisijai pateikimo dienos, t. y. nuo 2021 m. kovo 31 d.;

                     (4)

                     Komisija išnagrinėjo pateiktą informaciją ir padarė išvadą, kad pavadinimo pakeitimą deramai užregistravo atitinkamos valdžios institucijos ir jį pakeitus nebuvo užmegzti jokie nauji ryšiai su kitomis bendrovių grupėmis, kurių Komisija netyrė. Vadinasi, šis pavadinimo pakeitimas nedaro poveikio Įgyvendinimo reglamente (ES) 2020/1534 nustatytiems faktams, visų pirma – bendrovei taikomai antidempingo muito normai;

                     (5)

                     atsižvelgdama į tai, kas išdėstyta ankstesnėje konstatuojamojoje dalyje, Komisija mano esant tikslinga iš dalies pakeisti Įgyvendinimo reglamentą (ES) 2020/1534, kad būtų atsižvelgta į pakeistą bendrovės pavadinimą, kuriuo bendrovei iš pradžių buvo priskirtas papildomas TARIC kodas A889;

                     (6)

                     šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Įgyvendinimo reglamento (ES) 2020/1534 priedas iš dalies keičiamas taip:

                  „Toyoshima Share Yidu Foods Co.“

               pakeičiama taip:

                  „Hubei Fomdas Foods Co., Ltd, Yidu, Hubei“.

               2.   Papildomas TARIC kodas A889, iš pradžių priskirtas bendrovei „Toyoshima Share Yidu Foods Co., Ltd“, nuo 2021 m. kovo 31 d. taikomas bendrovei „Hubei Fomdas Foods Co., Ltd, Yidu, Hubei“. Galutiniai muitai, sumokėti už importuojamus bendrovės „Hubei Fomdas Foods Co., Ltd, Yidu, Hubei“ pagamintus produktus, viršijantys Įgyvendinimo reglamento (ES) 2020/1534 1 straipsnio 2 dalyje bendrovei „Toyoshima Share Yidu Foods Co“ nustatytą antidempingo muitą, grąžinami arba atsisakoma juos išieškoti pagal taikomus muitų teisės aktus.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugsėjo 3 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2016 6 30, p. 21.

            (2)  2020 m. spalio 21 d. Komisijos įgyvendinimo reglamentas (ES) 2020/1534, kuriuo, atlikus priemonių galiojimo termino peržiūrą pagal Europos Parlamento ir Tarybos reglamento (ES) 2016/1036 11 straipsnio 2 dalį, tam tikriems importuojamiems Kinijos Liaudies Respublikos kilmės paruoštiems arba konservuotiems citrusiniams vaisiams (mandarinams ir kt.) nustatomas galutinis antidempingo muitas (OL L 351, 2020 10 22, p. 2).

            (3)  Ši bendrovė įtraukta į Reglamento (ES) 2020/1534 priede pateiktą neatrinktų bendradarbiaujančių eksportuojančių gamintojų sąrašą.

            (4)  Europos Sąjungos integruotasis muitų tarifas.


title: Komisijos įgyvendinimo reglamentas (ES) 2021/1448 2021 m. rugsėjo 3 d. kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas nedidelės rizikos veikliosios medžiagos kalcio karbonato patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

text:
2021 9 6

                  LT

                  Europos Sąjungos oficialusis leidinys

                  L 313/15

         KOMISIJOS ĮGYVENDINIMO REGLAMENTAS (ES) 2021/1448
         2021 m. rugsėjo 3 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas nedidelės rizikos veikliosios medžiagos kalcio karbonato patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį kartu su jo 22 straipsnio 1 dalimi,
         kadangi:

                     (1)

                     pagal Komisijos direktyvą 2008/127/EB (2) kalcio karbonatas įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos kalcio karbonato patvirtinimas nustoja galioti 2022 m. rugpjūčio 31 d.;

                     (4)

                     paraiška dėl veikliosios medžiagos kalcio karbonato patvirtinimo galiojimo pratęsimo buvo pateikta pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitos projektą ir 2019 m. spalio 23 d. pateikė jį Europos maisto saugos tarnybai (toliau – Tarnyba) ir Komisijai; Tarnyba viešai paskelbė papildomo dokumentų rinkinio santrauką. Tarnyba patvirtinimo galiojimo pratęsimo vertinimo ataskaitos projektą taip pat išplatino pareiškėjui ir valstybėms narėms, kad jie pateiktų pastabų, ir pradėjo viešas konsultacijas dėl šio vertinimo. Tarnyba gautas pastabas persiuntė Komisijai;

                     (7)

                     2021 m. vasario 9 d. Tarnyba pateikė Komisijai išvadą (6), ar galima manyti, kad kalcio karbonatas atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;

                     (8)

                     2021 m. gegužės 19 d. Komisija pateikė Augalų, gyvūnų, maisto ir pašarų nuolatiniam komitetui patvirtinimo galiojimo pratęsimo ataskaitą ir reglamento dėl kalcio karbonato projektą;

                     (9)

                     Komisija paragino pareiškėją pateikti pastabų dėl Tarnybos išvadų ir, remiantis Įgyvendinimo reglamento (ES) Nr. 844/2012 14 straipsnio 1 dalies trečia pastraipa, dėl galiojimo pratęsimo ataskaitos. Pareiškėjas pateikė savo pastabas ir jos buvo atidžiai išnagrinėtos;

                     (10)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra veikliosios medžiagos kalcio karbonato, naudojamas pagal vieną ar kelias tipiškas paskirtis;

                     (11)

                     veikliosios medžiagos kalcio karbonato patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau augalų apsaugos produktų, kurių sudėtyje yra kalcio karbonato, leidžiamos naudojimo paskirtys dėl to neapribojamos. Todėl nėra tikslinga toliau taikyti apribojimą naudoti tą medžiagą tik kaip repelentą;

                     (12)

                     Komisija taip pat mano, kad pagal Reglamento (EB) Nr. 1107/2009 22 straipsnį kalcio karbonatas yra nedidelės rizikos veiklioji medžiaga. Kalcio karbonatas nėra susirūpinimą kelianti medžiaga ir ji atitinka Reglamento (EB) Nr. 1107/2009 II priedo 5.1 punkte nustatytas sąlygas. todėl tikslinga pratęsti kalcio karbonato kaip nedidelės rizikos medžiagos patvirtinimo galiojimą;

                     (13)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (14)

                     Komisijos įgyvendinimo reglamentu (ES) 2021/745 (7) kalcio karbonato patvirtinimo galiojimas pratęstas iki 2022 m. rugpjūčio 31 d., kad šios veikliosios medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimui. Vis dėlto, kadangi sprendimas dėl galiojimo pratęsimo buvo priimtas prieš pasibaigiant pratęstam patvirtinimo galiojimo terminui, šis reglamentas turėtų būti pradėtas taikyti anksčiau nei tą dieną;

                     (15)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo pratęsimas
            I priede nurodytos veikliosios medžiagos kalcio karbonato kaip nedidelės rizikos medžiagos patvirtinimo galiojimas pratęsiamas.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas ir taikymo pradžios data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. lapkričio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugsėjo 3 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  2008 m. gruodžio 18 d. Komisijos direktyva 2008/127/EB, iš dalies keičianti Tarybos direktyvos 91/414/EEB nuostatas dėl keleto veikliųjų medžiagų įtraukimo (OL L 344, 2008 12 20, p. 89).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA Journal 2021;19(4):6500 Adresas internete: www.efsa.europa.eu.

            (7)  Komisijos įgyvendinimo reglamentas (ES) 2021/745 2021 m. gegužės 6 d. kuriuo dėl veikliųjų medžiagų aliuminio amonio sulfato, aliuminio silikato, beflubutamido, bentiavalikarbo, bifenazato, boskalido, kalcio karbonato, kaptano, anglies dioksido, cimoksanilo, dimetomorfo, etefono, arbatmedžio ekstrakto, famoksadono, riebalų distiliavimo likučio, riebalų rūgščių nuo C7 iki C20, flumioksazino, fluoksastrobino, flurochloridono, folpeto, formetanato, giberelino rūgšties, giberelino, heptamalksilogliukano, hidrolizuotų baltymų, geležies sulfato, metazachloro, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, augalinių aliejų/rapsų aliejaus, kalio hidrokarbonato, propamokarbo, protiokonazolo, kvarcinio smėlio, žuvų taukų, gyvūninių ir augalinių kvapu atbaidančių medžiagų/avių riebalų, S-metolachloro, drugių (Lepidoptera) būrio atstovų linijinės grandinės feromonų, tebukonazolio ir karbamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 160, 2021 5 7, p. 89).

            I PRIEDAS

                           Įprastas pavadinimas, identifikavimo numeriai

                           IUPAC pavadinimas

                        Grynumas  (1)

                           Patvirtinimo data

                           Patvirtinimo galiojimo pabaiga

                           Konkrečios nuostatos

                        Kalcio karbonatas
                        CAS Nr. 471–34–1
                        CIPAC Nr. 843

                        IUPAC pavadinimas: Kalcio karbonatas

                        950 g/kg

                           2021 m. lapkričio 1 d.

                           2036 m. spalio 31 d.

                        Įgyvendinant Reglamento (EB) Nr. 1107/2009 29 straipsnio 6 dalyje nustatytus vienodus principus, atsižvelgiama į kalcio karbonato patvirtinimo galiojimo pratęsimo ataskaitos išvadas, visų pirma į jos I ir II priedėlius.

               (1)  Išsamesnė informacija apie veikliosios medžiagos tapatybę ir specifikaciją pateikta patvirtinimo galiojimo pratęsimo ataskaitoje.

            II PRIEDAS
            Komisijos įgyvendinimo reglamento (ES) Nr. 540/2011 priedas iš dalies keičiamas taip:

                        1)

                        A dalyje 224 įrašas, skirtas kalcio karbonatui, išbraukiamas;

                        2)

                        D dalyje įterpiamas šis įrašas:

                                       Nr.

                                       Įprastas pavadinimas, identifikavimo numeriai

                                       IUPAC pavadinimas

                                       Grynumas

                                       Patvirtinimo data

                                       Patvirtinimo galiojimo pabaiga

                                       Konkrečios nuostatos

                                    „31

                                    Kalcio karbonatas
                                    CAS Nr. 471–34–1
                                    CIPAC Nr. 843

                                    IUPAC pavadinimas Kalcio karbonatas

                                    950 g/kg

                                    2021 m. lapkričio 1 d.

                                       2036 m. spalio 31 d.

                                    Įgyvendinant Reglamento (EB) Nr. 1107/2009 29 straipsnio 6 dalyje nustatytus vienodus principus, atsižvelgiama į kalcio karbonato patvirtinimo galiojimo pratęsimo ataskaitos išvadas, visų pirma į jos I ir II priedėlius.“


title: Komisijos įgyvendinimo reglamentas (ES) 2021/1449 2021 m. rugsėjo 3 d. kuriuo dėl veikliųjų medžiagų 2-fenilfenolio (įskaitant jo druskas, kaip antai natrio druską), 8-hidroksichinolino, amidosulfurono, bifenokso, chlormekvato, chlortolurono, klofentezino, klomazono, cipermetrino, daminozido, deltametrino, dikambos, difenokonazolo, diflufenikano, dimetachloro, etofenprokso, fenoksapropo-P, fenpropidino, fludioksonilo, flufenaceto, fostiazato, indoksakarbo, lenacilo, MCPA, MCPB, nikosulfurono, parafininių alyvų, parafininės alyvos, penkonazolio, pikloramo, propakvizafopo, prosulfokarbo, kvizalofop-P-etilo, kvizalofop-P-tefurilo, sieros, tetrakonazolio, trialato, triflusulfurono ir tritosulfurono patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE)

text:
2021 9 6

                  LT

                  Europos Sąjungos oficialusis leidinys

                  L 313/20

         KOMISIJOS ĮGYVENDINIMO REGLAMENTAS (ES) 2021/1449
         2021 m. rugsėjo 3 d.
         kuriuo dėl veikliųjų medžiagų 2-fenilfenolio (įskaitant jo druskas, kaip antai natrio druską), 8-hidroksichinolino, amidosulfurono, bifenokso, chlormekvato, chlortolurono, klofentezino, klomazono, cipermetrino, daminozido, deltametrino, dikambos, difenokonazolo, diflufenikano, dimetachloro, etofenprokso, fenoksapropo-P, fenpropidino, fludioksonilo, flufenaceto, fostiazato, indoksakarbo, lenacilo, MCPA, MCPB, nikosulfurono, parafininių alyvų, parafininės alyvos, penkonazolio, pikloramo, propakvizafopo, prosulfokarbo, kvizalofop-P-etilo, kvizalofop-P-tefurilo, sieros, tetrakonazolio, trialato, triflusulfurono ir tritosulfurono patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio 1 dalį,
         kadangi:

                     (1)

                     Komisijos įgyvendinimo reglamento (ES) Nr. 540/2011 (2) priedo A dalyje yra išvardytos veikliosios medžiagos, kurios laikomos patvirtintomis pagal Reglamentą (EB) Nr. 1107/2009;

                     (2)

                     Komisijos įgyvendinimo reglamentu (ES) 2020/1511 (3) veikliųjų medžiagų chlortolurono, klomazono, cipermetrino, daminozido, deltametrino, fludioksonilo, flufenaceto, fostiazato, indoksakarbo, MCPA, MCPB ir prosulfokarbo patvirtinimo galiojimas buvo pratęstas iki 2021 m. spalio 31 d., veikliosios medžiagos tritosulfurono – iki 2021 m. lapkričio 30 d., o veikliųjų medžiagų amidosulfurono, bifenokso, klofentezino, dikambos, difenokonazolo, diflufenikano, fenoksapropo-P, fenpropidino, lenacilo, nikosulfurono, parafininių alyvų, pikloramo, sieros ir triflusulfurono – iki 2021 m. gruodžio 31 d. Komisijos įgyvendinimo reglamentu (ES) 2020/2104 (4) veikliosios medžiagos parafininės alyvos patvirtinimo galiojimas pratęstas iki 2021 m. gruodžio 31 d. Komisijos įgyvendinimo reglamentu (ES) 2017/555 (5) veikliųjų medžiagų chlormekvato, propakvizafopo ir kvizalofop-P etilo patvirtinimo galiojimas pratęstas iki 2021 m. lapkričio 30 d., o veikliųjų medžiagų 2-fenilfenolio (įskaitant jo druskas, kaip antai natrio druską), dimetachloro, etofenprokso, penkonazolio, tetrakonazolio ir trialato patvirtinimo galiojimas pratęstas iki 2021 m. gruodžio 31 d. Komisijos įgyvendinimo reglamentu (ES) 2017/1530 (6) veikliosios medžiagos kvizalofop-P-tefurilo patvirtinimo galiojimas pratęstas iki 2021 m. lapkričio 30 d.;

                     (3)

                     pagal Komisijos įgyvendinimo reglamentą (ES) Nr. 993/2011 (7) veikliosios medžiagos 8-hidroksichinolino patvirtinimo galiojimas baigiasi 2021 m. gruodžio 31 d.;

                     (4)

                     paraiškos dėl šių medžiagų patvirtinimo galiojimo pratęsimo buvo pateiktos pagal Komisijos įgyvendinimo reglamentą (ES) Nr. 844/2012 (8);

                     (5)

                     atsižvelgiant į tai, kad šias veikliąsias medžiagas įvertinti pavėluota dėl nuo pareiškėjų nepriklausančių priežasčių, šių veikliųjų medžiagų patvirtinimas veikiausiai baigs galioti prieš priimant sprendimą dėl jo pratęsimo. Todėl reikia pratęsti jų patvirtinimo galiojimą;

                     (6)

                     be to, būtina pratęsti veikliųjų medžiagų 2-fenilfenolio (įskaitant jo druskas, kaip antai natrio druską), 8-hidroksichinolino, amidosulfurono, klofentezino, klomazono, daminozido, fenoksapropo-P, fludioksonilo, flufenaceto, lenacilo, triflusulfurono ir tritosulfurono pavirtinimo galiojimą, kad būtų pakankamai laiko šių veikliųjų medžiagų endokrininę sistemą ardančioms savybėms įvertinti pagal Įgyvendinimo reglamento (ES) Nr. 844/2012 13 ir 14 straipsniuose nustatytą procedūrą;

                     (7)

                     tais atvejais, kai Komisija turi priimti reglamentą, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas nepratęsiamas, nes nesilaikoma patvirtinimo kriterijų, Komisija turi nustatyti galiojimo pabaigos datą – ji bus arba ta pati, kaip ir prieš priimant šį reglamentą, arba data, kurią įsigalioja reglamentas dėl veikliųjų medžiagų patvirtinimo galiojimo nepratęsimo, priklausomai nuo to, kuri iš šių datų bus vėlesnė. Tais atvejais, kai Komisija turi priimti reglamentą, kuriuo pratęsiamas šio reglamento priede nurodytų veikliųjų medžiagų patvirtinimo galiojimas, Komisija stengsis nustatyti, kai tinkama konkrečiomis aplinkybėmis, kuo ankstesnę taikymo datą;

                     (8)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugsėjo 3 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (3)  2020 m. spalio 16 d. Komisijos įgyvendinimo reglamentas (ES) 2020/1511, kuriuo dėl veikliųjų medžiagų amidosulfurono, bifenokso, chlortolurono, klofentezino, klomazono, cipermetrino, daminozido, deltametrino, dikambos, difenokonazolo, diflufenikano, fenoksapropo-P, fenpropidino, fludioksonilo, flufenaceto, fostiazato, indoksakarbo, lenacilo, MCPA, MCPB, nikosulfurono, parafininių alyvų, pikloramo, prosulfokarbo, sieros, triflusulfurono ir tritosulfurono patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 344, 2020 10 19, p. 18).

            (4)  2020 m. gruodžio 15 d. Komisijos įgyvendinimo reglamentas (ES) 2020/2104, kuriuo dėl veikliosios medžiagos parafininės alyvos patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 425, 2020 12 16, p. 93).

            (5)  2017 m. kovo 24 d. Komisijos įgyvendinimo reglamentas (ES) 2017/555, kuriuo dėl tam tikrų į Įgyvendinimo reglamento (ES) Nr. 686/2012 priedo B dalies sąrašą įtrauktų veikliųjų medžiagų patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (AIR IV atnaujinimo programa) (OL L 80, 2017 3 25, p. 1).

            (6)  2017 m. rugsėjo 7 d. Komisijos įgyvendinimo reglamentas (ES) 2017/1530, kuriuo dėl veikliosios medžiagos kvizalofop-P-tefurilo patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 232, 2017 9 8, p. 4).

            (7)  2011 m. spalio 6 d. Komisijos įgyvendinimo reglamentas (ES) Nr. 993/2011, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo rinkai patvirtinama veiklioji medžiaga 8-hidroksichinolinas ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 263, 2011 10 7, p. 1).

            (8)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            PRIEDAS
            Įgyvendinimo reglamento (ES) Nr. 540/2011 priedo A dalis iš dalies keičiama taip:

                        1)

                        šeštoje skiltyje 8-hidroksichinolino (18 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        2)

                        šeštoje skiltyje deltametrino (40 įrašas) patvirtinimo galiojimo pabaigos data pakeičiama į „2022 m. spalio 31 d.“;

                        3)

                        šeštoje skiltyje flufenaceto (65 įrašas) patvirtinimo galiojimo pabaigos data pakeičiama į „2022 m. spalio 31 d.“;

                        4)

                        šeštoje skiltyje fostiazato (69 įrašas) patvirtinimo galiojimo pabaigos data pakeičiama į „2022 m. spalio 31 d.“;

                        5)

                        šeštoje skiltyje chlortolurono (102 įrašas) patvirtinimo galiojimo pabaigos data pakeičiama į „2022 m. spalio 31 d.“;

                        6)

                        šeštoje skiltyje cipermetrino (103 įrašas) patvirtinimo galiojimo pabaigos data pakeičiama į „2022 m. spalio 31 d.“;

                        7)

                        šeštoje skiltyje daminozido (104 įrašas) patvirtinimo galiojimo pabaigos data pakeičiama į „2022 m. spalio 31 d.“;

                        8)

                        šeštoje skiltyje MCPA (107 įrašas) patvirtinimo galiojimo pabaigos data pakeičiama į „2022 m. spalio 31 d.“;

                        9)

                        šeštoje skiltyje MCPB (108 įrašas) patvirtinimo galiojimo pabaigos data pakeičiama į „2022 m. spalio 31 d.“;

                        10)

                        šeštoje skiltyje indoksakarbo (119 įrašas) patvirtinimo galiojimo pabaigos data pakeičiama į „2022 m. spalio 31 d.“;

                        11)

                        šeštoje skiltyje prosulfokarbo (160 įrašas) patvirtinimo galiojimo pabaigos data pakeičiama į „2022 m. spalio 31 d.“;

                        12)

                        šeštoje skiltyje fludioksonilo (161 įrašas) patvirtinimo galiojimo pabaigos data pakeičiama į „2022 m. spalio 31 d.“;

                        13)

                        šeštoje skiltyje klomazono (162 įrašas) patvirtinimo galiojimo pabaigos data pakeičiama į „2022 m. spalio 31 d.“;

                        14)

                        šeštoje skiltyje amidosulfurono (169 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        15)

                        šeštoje skiltyje nikosulfurono (170 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        16)

                        šeštoje skiltyje klofentezino (171 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        17)

                        šeštoje skiltyje dikambos (172 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        18)

                        šeštoje skiltyje difenokonazolo (173 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        19)

                        šeštoje skiltyje lenacilo (176 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        20)

                        šeštoje skiltyje pikloramo (178 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        21)

                        šeštoje skiltyje bifenokso (180 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        22)

                        šeštoje skiltyje diflufenikano (181 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        23)

                        šeštoje skiltyje fenoksapropo-P (182 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        24)

                        šeštoje skiltyje fenpropidino (183 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        25)

                        šeštoje skiltyje tritosulfurono (186 įrašas) patvirtinimo galiojimo pabaigos data pakeičiama į „2022 m. lapkričio 30 d.“;

                        26)

                        šeštoje skiltyje chlormekvato (276 įrašas) patvirtinimo galiojimo pabaigos data pakeičiama į „2022 m. lapkričio 30 d.“;

                        27)

                        šeštoje skiltyje propakvizafopo (278 įrašas) patvirtinimo galiojimo pabaigos data pakeičiama į „2022 m. lapkričio 30 d.“;

                        28)

                        šeštoje skiltyje kvizalofop-P-etilo ir kvizalofop-P-tefurilo (279 įrašas) patvirtinimo galiojimo pabaigos data pakeičiama į „2022 m. lapkričio 30 d.“;

                        29)

                        šeštoje skiltyje dimetachloro (284 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        30)

                        šeštoje skiltyje etofenprokso (285 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        31)

                        šeštoje skiltyje penkonazolio (287 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        32)

                        šeštoje skiltyje trialato (288 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        33)

                        šeštoje skiltyje triflusulfurono (289 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        34)

                        šeštoje skiltyje sieros (292 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        35)

                        šeštoje skiltyje tetrakonazolio (293 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        36)

                        šeštoje skiltyje parafininių alyvų (294 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        37)

                        šeštoje skiltyje parafininės alyvos (295 įrašas) patvirtinimo galiojimo pabaigos data pakeičiama į „2022 m. gruodžio 31 d.“;

                        38)

                        šeštoje skiltyje 2-fenilfenolio, įskaitant jo druskas, kaip antai natrio druską, (299 įrašas) patvirtinimo galiojimo pabaigos data pakeičiama į „2022 m. gruodžio 31 d.“.


title: Komisijos įgyvendinimo reglamentas (ES) 2021/1450 2021 m. rugsėjo 3 d. kuriuo dėl veikliųjų medžiagų akrinatrino ir prochlorazo patvirtinimo galiojimo laikotarpių iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE)

text:
2021 9 6

                  LT

                  Europos Sąjungos oficialusis leidinys

                  L 313/25

         KOMISIJOS ĮGYVENDINIMO REGLAMENTAS (ES) 2021/1450
         2021 m. rugsėjo 3 d.
         kuriuo dėl veikliųjų medžiagų akrinatrino ir prochlorazo patvirtinimo galiojimo laikotarpių iš dalies keičiamas Įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
         kadangi:

                     (1)

                     Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos, laikomos patvirtintomis pagal Reglamentą (EB) Nr. 1107/2009;

                     (2)

                     Komisijos įgyvendinimo reglamentu (ES) 2019/291 (3) veikliųjų medžiagų akrinatrino ir prochlorazo patvirtinimo galiojimo laikotarpiai pratęsti nuo 2021 m. gruodžio 31 d. iki 2023 m. gruodžio 31 d.;

                     (3)

                     pagal Komisijos įgyvendinimo reglamento (ES) Nr. 844/2012 (4) 1 straipsnį pateiktos paraiškos dėl atitinkamų veikliųjų medžiagų patvirtinimo galiojimo pratęsimo. Tačiau pareiškėjai patvirtino, kad neberemia veikliųjų medžiagų akrinatrino ir prochlorazo patvirtinimo galiojimo pratęsimo;

                     (4)

                     atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tų veikliųjų medžiagų patvirtinimo galiojimo laikotarpių pratęsimas, numatytas Įgyvendinimo reglamente (ES) 2019/291, nebėra pagrįstas. Todėl tikslinga nustatyti, kad akrinatrino ir prochlorazo patvirtinimai nustoja galioti tą dieną, kurią jie nustotų galioti nepratęsus galiojimo;

                     (5)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugsėjo 3 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (3)  2019 m. vasario 19 d. Komisijos įgyvendinimo reglamentas (ES) 2019/291, kuriuo dėl veikliųjų medžiagų 1-naftilacetamido, 1-naftilacto rūgšties, akrinatrino, azoksistrobino, fluazifopo p, fluroksipiro, imazalilo, metilkrezoksimo, oksifluorfeno, prochlorazo, proheksadiono, spiroksamino, teflutrino ir terbutilazino patvirtinimo galiojimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (OL L 48, 2019 2 20, p. 17).

            (4)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            PRIEDAS
            Įgyvendinimo reglamento (ES) Nr. 540/2011 priedo A dalis iš dalies keičiama taip:

                        1)

                        šeštoje skiltyje akrinatrino (19 įrašas) patvirtinimo galiojimo pabaigos data pakeičiama į „2021 m. gruodžio 31 d.“;

                        2)

                        šeštoje skiltyje prochlorazo (20 įrašas) patvirtinimo galiojimo pabaigos data pakeičiama į „2021 m. gruodžio 31 d.“.